CELEX: 32020R1298
Language: fi
Date: 2020-07-13 00:00:00
Title: Komission delegoitu asetus (EU) 2020/1298, annettu 13 päivänä heinäkuuta 2020, unioniin tulevien ulkomaisten suorien sijoitusten seurantaan tarkoitettujen puitteiden perustamisesta annetun Euroopan parlamentin ja neuvoston asetuksen (EU) 2019/452 liitteen muuttamisesta

18.9.2020   
               
               
                  FI
               
               
                  Euroopan unionin virallinen lehti
               
               
                  L 304/1
               
            
         KOMISSION DELEGOITU ASETUS (EU) 2020/1298,
         annettu 13 päivänä heinäkuuta 2020,
         unioniin tulevien ulkomaisten suorien sijoitusten seurantaan tarkoitettujen puitteiden perustamisesta annetun Euroopan parlamentin ja neuvoston asetuksen (EU) 2019/452 liitteen muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unioniin tulevien ulkomaisten suorien sijoitusten seurantaan tarkoitettujen puitteiden perustamisesta 19 päivänä maaliskuuta 2019 annetun Euroopan parlamentin ja neuvoston asetuksen (EU) 2019/452 (1), ja erityisesti sen 8 artiklan 4 kohdan,
         sekä katsoo seuraavaa:
         
                     (1)
                  
                  
                     Asetuksen (EU) 2019/452 8 artiklan 3 kohdan mukaisesti unionin etua koskeviin hankkeisiin ja ohjelmiin sisältyvät ne hankkeet ja ohjelmat, joihin liittyy merkittävä määrä tai osuus unionin rahoitusta tai jotka kuuluvat turvallisuuden tai yleisen järjestyksen kannalta olennaista kriittistä infrastruktuuria, kriittistä teknologiaa tai kriittisiä tuotantopanoksia koskevan unionin oikeuden piiriin.
                  
               
                     (2)
                  
                  
                     Asetuksen (EU) 2019/452 liitteessä on luettelo kohdassa 1 tarkoitetuista hankkeista ja ohjelmista, jotka koskevat unionin etua.
                  
               
                     (3)
                  
                  
                     Komissio on todennut, että on lukuisia muita hankkeita ja ohjelmia, joihin liittyy merkittävä määrä tai osuus unionin rahoitusta tai jotka kuuluvat turvallisuuden tai yleisen järjestyksen kannalta olennaista kriittistä infrastruktuuria, kriittistä teknologiaa tai kriittisiä tuotantopanoksia koskevan unionin oikeuden piiriin ja jotka olisi näin ollen lisättävä edellä mainittuun luetteloon.
                  
               
                     (4)
                  
                  
                     On aiheellista mainita nimenomaisesti ne Horisontti 2020 -puiteohjelman mukaiset kumppanuudet, jotka muodostuvat unionin osallistumisesta useiden jäsenvaltioiden käynnistämiin ohjelmiin, yhteisyritysten kaltaisiin välineisiin tai Euroopan innovaatio- ja teknologiainstituutin kaltaisiin elimiin. Näillä kumppanuuksilla on tärkeä rooli EU:n toimissa terveydenhuollon kriisien, kuten covid-19-pandemian ratkaisemiseksi, sillä niillä tuetaan muun muassa kansanterveyteen liittyvää tutkimusta ja innovointia, lääkkeiden kehittämisprosessin tehokkuutta, vaikuttavuutta ja laatua parantavia aloitteita sekä yksityisen sektorin ja tutkimuslaitosten välisiä kumppanuuksia terveydenhuoltojärjestelmien kestävyyden parantamiseksi.
                  
               
                     (5)
                  
                  
                     Sen vuoksi asetuksen (EU) 2019/452 liitettä olisi muutettava.
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) 2019/452 liite seuraavasti:
            
                        1)
                     
                     
                        Korvataan 3 kohta seuraavasti:
                        
                                    ”3.
                                 
                                 
                                    Horisontti 2020 -puiteohjelma, mukaan lukien SEUT-sopimuksen 185 artiklan nojalla perustetut tutkimus- ja kehitysohjelmat, sekä SEUT-sopimuksen 187 artiklan nojalla perustetut yhteisyritykset ja muut rakenteet:
                                    Euroopan parlamentin ja neuvoston asetus (EU) N:o 1291/2013, annettu 11 päivänä joulukuuta 2013, tutkimuksen ja innovoinnin puiteohjelmasta ”Horisontti 2020” (2014–2020) ja päätöksen N:o 1982/2006/EY (EUVL L 347, 20.12.2013, s. 104), kumoamisesta; myös siihen sisältyvät toimet, jotka liittyvät kehitystä vauhdittavaan keskeiseen teknologiaan, kuten tekoälyyn, robotiikkaan, puolijohteisiin ja kyberturvallisuuteen.”
                                 
                              
                  
                        2)
                     
                     
                        Korvataan 8 kohta seuraavasti:
                        
                                    ”8.
                                 
                                 
                                    Pysyvä rakenteellinen yhteistyö (PRY):
                                    Neuvoston päätös (YUTP) 2018/340, annettu 6 päivänä maaliskuuta 2018, PRY‐yhteistyössä kehitettävien hankkeiden luettelosta (EUVL L 65, 8.3.2018, s. 24).
                                    Neuvoston päätös (YUTP) 2018/1797, annettu 19 päivänä marraskuuta 2018, PRY‐yhteistyössä kehitettävien hankkeiden luettelosta annetun päätöksen (YUTP) 2018/340 muuttamisesta ja saattamisesta ajan tasalle (EUVL L 294, 21.11.2018, s. 18).
                                    Neuvoston päätös (YUTP) 2019/1909, annettu 12 päivänä marraskuuta 2019, PRY-yhteistyössä kehitettävien hankkeiden luettelosta annetun päätöksen (YUTP) 2018/340 muuttamisesta ja saattamisesta ajan tasalle (EUVL L 293, 14.11.2019, s. 113).”
                                 
                              
                  
                        3)
                     
                     
                        Lisätään 9, 10 ja 11 kohta seuraavasti:
                        
                                    ”9.
                                 
                                 
                                    Valmistelutoimi EU:n uuden valtiollista satelliittiviestintää koskevan ohjelman valmistelusta:
                                    Euroopan parlamentin ja neuvoston asetus (EU, Euratom) 2018/1046, annettu 18 päivänä heinäkuuta 2018, unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta, ja erityisesti sen 58 artiklan 2 kohdan b alakohta (EUVL L 193, 30.7.2018, s. 1).
                                 
                              
                                    10.
                                 
                                 
                                    Puolustusalan tutkimusta koskeva valmistelutoimi:
                                    Euroopan parlamentin ja neuvoston asetus (EU, Euratom) 2018/1046, annettu 18 päivänä heinäkuuta 2018, unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta, ja erityisesti sen 58 artiklan 2 kohdan b alakohta (EUVL L 193, 30.7.2018, s. 1).
                                 
                              
                                    11.
                                 
                                 
                                    Eurooppalainen yhteisyritys ITERiä varten:
                                    Neuvoston päätös (Euratom) 2007/198, tehty 27 päivänä maaliskuuta 2007, eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle (EUVL L 90, 30.3.2007, s. 58).”
                                 
                              
                  
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Asetuksen (EU) 2019/452 16 artiklan 6 kohdan mukaisesti tämä asetus julkaistaan Euroopan unionin virallisessa lehdessä sen jälkeen, kun määräaika Euroopan parlamentin ja neuvoston vastustamisen ilmaisemiselle umpeutuu tai kun sekä Euroopan parlamentti että neuvosto ovat ilmoittaneet komissiolle, että ne eivät vastusta sitä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä heinäkuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 79I, 21.3.2019, s. 1.